CELEX: 32016R0795
Language: sl
Date: 2016-04-11 00:00:00
Title: Uredba Sveta (EU) 2016/795 z dne 11. aprila 2016 o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode

24.5.2016   
            
            
               SL
            
            
               Uradni list Evropske unije
            
            
               L 135/115
            
         UREDBA SVETA (EU) 2016/795
   z dne 11. aprila 2016
   o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(3) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Člen 43(3) Pogodbe določa, da Svet na predlog Komisije sprejme ukrepe o določitvi pomoči.
            
         
               (2)
            
            
               Člena 5 in 6 Uredbe Sveta (EU) št. 1370/2013 (1) določata znesek pomoči Unije v okviru sheme šolskega sadja in zelenjave ter sheme šolskega mleka, kot ju določa Uredba (EU) št. 1308/2013 Evropskega parlamenta in Sveta (2), nekatera pravila glede obsega pomoči in njene dodelitve državam članicam za shemo šolskega sadja in zelenjave in največjo količino proizvodov, upravičenih do pomoči, za shemo šolskega mleka.
            
         
               (3)
            
            
               Oddelek 1 poglavja II naslova I dela II Uredbe (EU) št. 1308/2013, kot je bila spremenjena z Uredbo (EU) 2016/791 Evropskega parlamenta in Sveta (3), določa nov skupni okvir za pomoč Unije za oskrbo otrok s sadjem in zelenjavo, predelanim sadjem in zelenjavo, svežimi proizvodi iz sektorja banan (v nadaljnjem besedilu: šolsko sadje in zelenjava) ter mlekom in mlečnimi proizvodi (v nadaljnjem besedilu: šolsko mleko) v izobraževalnih ustanovah (v nadaljnjem besedilu: šolska shema).
            
         
               (4)
            
            
               Uredba (EU) št. 1308/2013 določa pomoč Unije za spremljevalne izobraževalne ukrepe, ki podpirajo oskrbo s šolskim sadjem in zelenjavo ter šolskim mlekom in njihovo razdeljevanje kot tudi pomoč Unije za kritje nekaterih stroškov, povezanih s takšno oskrbo in razdeljevanjem. Da se zagotovi dobro proračunsko upravljanje, bi bilo treba določiti zgornjo mejo pomoči Unije za financiranje teh spremljevalnih izobraževalnih ukrepov in pripadajočih stroškov.
            
         
               (5)
            
            
               Uredba (EU) št. 1308/2013 določa pomoč Unije za oskrbo otrok v izobraževalnih ustanovah s konzumnim mlekom in konzumnim mlekom brez laktoze ter njuno razdeljevanje navedenim otrokom in omogoča državam članicam, da predvidijo tudi razdeljevanje nekaterih drugih mlečnih proizvodov, pa tudi proizvodov iz Priloge V navedene uredbe. Uredba (EU) št. 1308/2013 sicer ne določa zgornjih zneskov pomoči Unije za kmetijske proizvode, vendar pa omejuje pomoč Unije le na mlečno komponento nekmetijskih proizvodov iz Priloge V k navedeni uredbi. Da bi zagotovili pravilno delovanje te pomoči in zagotovili prožnost pri upravljanju šolske sheme, bi bilo treba določiti zgornji znesek pomoči Unije za to mlečno komponento.
            
         
               (6)
            
            
               Uredba (EU) št. 1308/2013 določa skupni letni znesek pomoči Unije za celotno Unijo in objektivna merila za razdelitev tega skupnega zneska med države članice. Zato bi bilo treba za vsako državo članico določiti letne okvirne dodelitve. Da bi lahko tudi države članice z manj prebivalci shemo izvajale stroškovno učinkovito, bi bilo treba določiti spodnjo mejo pomoči Unije, do katere so upravičene države članice. Ker se je Hrvaška Uniji pridružila šele 1. julija 2013, se merilo pretekle uporabe pomoči Unije za oskrbo otrok z mlekom in mlečnimi proizvodi zanjo ne bi smelo uporabljati do 1. avgusta 2023.
            
         
               (7)
            
            
               Da bi zagotovili učinkovito in usmerjeno porabo sredstev Unije, bi bilo treba določiti, da se okvirne dodelitve, ki jih države članice niso uporabile, delno ali v celoti prerazporedijo drugim državam članicam v skladu z omejitvami iz Uredbe (EU) št. 1308/2013, ne da bi bila pri tem presežena skupna letna zgornja omejitev za pomoč Unije, določena v Uredbi (EU) št. 1308/2013.
            
         
               (8)
            
            
               Da bi zagotovili enotne pogoje za izvajanje te uredbe, bi bilo treba na Komisijo prenesti pooblastilo za: določitev zgornje meje pomoči Unije za posamezno kategorijo pripadajočih stroškov; določitev – po šestletnem prehodnem obdobju – okvirnih dodelitev pomoči Unije posamezni državi članici; določitev novih okvirnih dodelitev – po potrebi in na podlagi ocene; sprejem ukrepov, potrebnih za prerazporeditev okvirnih dodelitev med državami članicami; in določitev dokončnih dodelitev posameznim državam članicam. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta (4).
            
         
               (9)
            
            
               Uredbo (EU) št. 1370/2013 bi bilo zato treba ustrezno spremeniti. Da se upošteva periodičnost šolskega leta, bi se morala nova pravila uporabljati od 1. avgusta 2017 –
            
         SPREJEL NASLEDNJO UREDBO:
   Člen 1
   Sprememba Uredbe (EU) št. 1370/2013
   Uredba (EU) št. 1370/2013 se spremeni:
   
               1.
            
            
               člena 5 in 6 se nadomestita z naslednjim:
               „Člen 5
               Pomoč za oskrbo s šolskim sadjem in zelenjavo ter šolskim mlekom, spremljevalne izobraževalne ukrepe ter pripadajoče stroške
               1.   Pomoč Unije za financiranje spremljevalnih izobraževalnih ukrepov iz točke (b) člena 23(1) Uredbe (EU) št. 1308/2013 ne presega 15 % dokončnih letnih dodelitev državam članicam iz odstavka 6 tega člena.
               2.   Pomoč Unije za pripadajoče stroške iz točke (c) člena 23(1) Uredbe (EU) št. 1308/2013 skupaj ne presega 10 % dokončnih letnih dodelitev državam članicam iz odstavka 6 tega člena.
               Komisija sprejme izvedbene akte, s katerimi za vsako kategorijo takšnih stroškov posebej določi zgornjo mejo pomoči Unije kot odstotek dokončnih letnih dodelitev državam članicam ali kot odstotek stroškov zadevnih proizvodov.
               Ti izvedbeni akti se sprejmejo v skladu s postopkom pregleda iz člena 15(2) te uredbe.
               3.   Znesek pomoči Unije za mlečno komponento proizvodov iz člena 23(5) Uredbe (EU) št. 1308/2013 ne presega 27 EUR/100 kg.
               4.   Pomoč iz člena 23(1) Uredbe (EU) št. 1308/2013 se dodeli posamezni državi članici v skladu s tem odstavkom in ob upoštevanju meril iz prvega pododstavka člena 23a(2) Uredbe (EU) št. 1308/2013.
               Od 1. avgusta 2017 do 31. julija 2023 so okvirne dodelitve pomoči iz točk (a) in (b) drugega pododstavka člena 23a(1) Uredbe (EU) št. 1308/2013 za posamezno državo članico takšne, kot je navedeno v Prilogi I. Za Hrvaško se v tem obdobju ne uporablja točka (c) prvega pododstavka člena 23a(2) Uredbe (EU) št. 1308/2013.
               Od 1. avgusta 2023 Komisija sprejema izvedbene akte, s katerimi na podlagi meril iz prvega pododstavka člena 23a(2) Uredbe (EU) št. 1308/2013 določi okvirne dodelitve za posamezno državo članico za pomoč iz točk (a) in (b) drugega pododstavka člena 23a(1) navedene uredbe. Ne glede na to pa vsaka država članica prejme najmanj 290 000 EUR pomoči Unije za razdeljevanje šolskega sadja in zelenjave in najmanj 193 000 EUR pomoči Unije za razdeljevanje šolskega mleka, kot je opredeljeno v členu 23(2) Uredbe (EU) št. 1308/2013.
               Komisija nato naknadno vsaj vsaka tri leta oceni, ali so te okvirne dodelitve še vedno skladne z merili iz člena 23a(2) Uredbe (EU) št. 1308/2013. Komisija po potrebi sprejme izvedbene akte, s katerimi določi nove okvirne dodelitve.
               Izvedbeni akti iz tega odstavka se sprejmejo v skladu s postopkom pregleda iz člena 15(2) te uredbe.
               5.   Če država članica v določenem letu ni vložila zahtevka za pomoč Unije v skladu s členom 23a(3) Uredbe (EU) št. 1308/2013 ali je zaprosila le za del svoje okvirne dodelitve iz odstavka 4 tega člena, Komisija prerazporedi to okvirno dodelitev ali del, za katerega niso zaprosile, tistim državam članicam, ki so sporočile, da želijo porabiti več od svoje okvirne dodelitve.
               Komisija z izvedbenimi akti sprejme ukrepe, potrebne za izvedbo takšne prerazporeditve, ki temelji na točki (a) prvega pododstavka člena 23a(2) Uredbe (EU) št. 1308/2013 in je odvisna od ravni porabe dokončne dodelitve pomoči Unije iz odstavka 6 tega člena s strani zadevne države članice za šolsko leto, ki se je končalo pred letnim zahtevkom za pomoč Unije.
               Ti izvedbeni akti se sprejmejo v skladu s postopkom pregleda iz člena 15(2) te uredbe.
               6.   Komisija po prejemu zahtevkov držav članic v skladu s členom 23a(3) Uredbe (EU) št. 1308/2013 vsako leto sprejme izvedbene akte, s katerimi določi dokončno dodelitev pomoči za šolsko sadje in zelenjavo ter šolsko mleko sodelujočim državam članicam v okviru omejitev iz člena 23a(1) Uredbe (EU) št. 1308/2013, pri čemer upošteva prenose iz člena 23a(4) te uredbe.
               Ti izvedbeni akti se sprejmejo v skladu s postopkom pregleda iz člena 15(2) te uredbe.“;
            
         
               2.
            
            
               vstavi se naslednja Priloga:
               
                  „PRILOGA I
                  
                     OKVIRNE DODELITVE
                  
                  za obdobje od 1. avgusta 2017 do 31. julija 2023
                  (iz drugega pododstavka člena 5(4))
                  
                              Država članica
                           
                           
                              Okvirna dodelitev za šolsko sadje in zelenjavo
                           
                           
                              Okvirna dodelitev za šolsko mleko
                           
                        
                              Belgija
                           
                           
                              3 367 930 
                           
                           
                              1 650 729 
                           
                        
                              Bolgarija
                           
                           
                              2 093 779 
                           
                           
                              1 020 451 
                           
                        
                              Češka
                           
                           
                              3 123 230 
                           
                           
                              1 600 707 
                           
                        
                              Danska
                           
                           
                              1 807 661 
                           
                           
                              1 460 645 
                           
                        
                              Nemčija
                           
                           
                              19 696 932 
                           
                           
                              9 404 154 
                           
                        
                              Estonija
                           
                           
                              439 163 
                           
                           
                              700 309 
                           
                        
                              Irska
                           
                           
                              1 757 779 
                           
                           
                              900 398 
                           
                        
                              Grčija
                           
                           
                              3 218 885 
                           
                           
                              1 550 685 
                           
                        
                              Španija
                           
                           
                              12 932 647 
                           
                           
                              6 302 784 
                           
                        
                              Francija
                           
                           
                              22 488 086 
                           
                           
                              12 625 577 
                           
                        
                              Hrvaška
                           
                           
                              1 360 232 
                           
                           
                              800 354 
                           
                        
                              Italija
                           
                           
                              16 711 302 
                           
                           
                              8 003 535 
                           
                        
                              Ciper
                           
                           
                              290 000 
                           
                           
                              500 221 
                           
                        
                              Latvija
                           
                           
                              633 672 
                           
                           
                              700 309 
                           
                        
                              Litva
                           
                           
                              900 888 
                           
                           
                              1 032 456 
                           
                        
                              Luksemburg
                           
                           
                              290 000 
                           
                           
                              193 000 
                           
                        
                              Madžarska
                           
                           
                              3 029 587 
                           
                           
                              1 756 776 
                           
                        
                              Malta
                           
                           
                              290 000 
                           
                           
                              193 000 
                           
                        
                              Nizozemska
                           
                           
                              5 431 641 
                           
                           
                              2 401 061 
                           
                        
                              Avstrija
                           
                           
                              2 238 064 
                           
                           
                              1 100 486 
                           
                        
                              Poljska
                           
                           
                              11 639 985 
                           
                           
                              10 204 507 
                           
                        
                              Portugalska
                           
                           
                              3 283 397 
                           
                           
                              2 220 981 
                           
                        
                              Romunija
                           
                           
                              6 866 848 
                           
                           
                              10 399 594 
                           
                        
                              Slovenija
                           
                           
                              554 020 
                           
                           
                              320 141 
                           
                        
                              Slovaška
                           
                           
                              1 708 720 
                           
                           
                              900 398 
                           
                        
                              Finska
                           
                           
                              1 599 047 
                           
                           
                              3 824 689 
                           
                        
                              Švedska
                           
                           
                              2 854 972 
                           
                           
                              8 427 723 
                           
                        
                              Združeno kraljestvo
                           
                           
                              19 391 534 
                           
                           
                              9 804 331 
                           
                        
                              Skupaj
                           
                           
                              150 000 000 
                           
                           
                              100 000 000 “
                           
                        
            
         
               3.
            
            
               Priloga se oštevilči kot „Priloga II“.
            
         Člen 2
   Začetek veljavnosti in uporaba
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. avgusta 2017.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 11. aprila 2016
      
         
            Za Svet
         
         
            Predsednik
         
         M.H.P. VAN DAM
      
   
   
      (1)  Uredba Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (UL L 346, 20.12.2013, str. 12).
   
      (2)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).
   
      (3)  Uredba (EU) 2016/791 Evropskega parlamenta in Sveta z dne 11. maja 2016 o spremembi uredb (EU) št. 1308/2013 in (EU) št. 1306/2013 glede sheme pomoči za oskrbo izobraževalnih ustanov s sadjem in zelenjavo, bananami ter mlekom (glej stran 1 tega Uradnega lista).
   
      (4)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).